Gaan op 'n lees-ervaring met LAPA | News24
Gaan op 'n lees-ervaring met LAPA
LAPA Uitgewers bied vandeesmaand 'n in-die-maag-skop spanningsroman en 'n kragtoer fiksieboek aan Kouga Express-lesers. Foto:VERSKAF
LAPA Uitgewers bied vandeesmaand 'n in-die-maag-skop spanningsroman en 'n donker kragtoer fiksieboek aan Kouga Express-lesers.
Eerste op die lys is Die Vyfde Aspoester, 'n spanningsroman uit die pen van plaaslike skrywer Jan Vermeulen.
Die Vyfde Aspoester delf in die lewenslange invloed wat gesinsgeweld, asook geweld in die algemeen, op die psige van 'n mens kan hê. Dit ondersoek die invloed wat geweld teen vroue en kinders op die samelewing het. Kwessies soos pedofilie, geestesversteuring en seksverslawing word aangespreek teen die agtergrond van 'n reeks bisarre misdade waarin jong meisies vermink word voordat hulle sterf.
Die roman begin met 'n donkerkopmeisie wie se liggaam in 'n agteraf hotel in 'n Aspoester-uniform gevind word. Haar linkervoet se tone is afgesny sodat die voet in die glasskoen kon pas. Haar oë is netjies verwyder. Daarna is haar nekaar gekloof sodat sy kon doodbloei.
Die lyke van nog drie meisies word binne 'n paar dae gevind.
Volgende op die boekwurm-lys is Blom in die hare deur Kristel Loots.
Blom in die hare is Loots op haar beste. Sy beskryf die leefwêreld van gewone vroue van verskillende ouderdomme en verskillende figure.
Die skrywer krap op plekke waar ander nie wil gaan nie. Juis daarom is die laaste bladsy in die boek so belangrik. Dit neem die leser op 'n kragtoer, dit bring alles bymekaar en bring 'n enorme verligting aan die leser.
Regdeur die boek is daar pragtige oomblikke, maar die liefde kan ook seermaak; dit word nooit ontken nie.
Om vir die prys in aanmerking te kom, vind die artikel op die Kouga Express Facebook-blad - Kouga Express Newspaper - en vertel ons watter boeke jy graag wil wen. Die kompetisie sluit om 12:00 op 12 April.